

**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI**  **OPĆINSKO VIJEĆE** |

Na temelju članka 302. Zakona o javnoj nabavi („Narodne novine“ broj: 120/16) i članka 30. Statuta Općine Vladislavci („Službeni glasnik“ Općine Vladislavci broj: 3/13, 3/17, 2/18, 4/20, 5/20 – pročišćeni tekst, 8/20, 2/21 i 3/21 – pročišćeni tekst) u otvorenom postupku javne nabave: **Nabava higijenskih potrepština za krajnje korisnike projekta „Zaželi 4, Zaželi bolji život u Općini Vladislavci 4“,** Naručitelja Općina Vladislavci, Kralja Tomislava 141, Vladislavci, procijenjene vrijednosti nabave u iznosu od 42.000,00 eur bez PDV-a, broj objave iz EOJN RH 2024/S F02-0001720, Općinsko vijeće Općine Vladislavci na svojoj 38. sjednici održanoj dana 09. travnja 2024. godine, donosi

**ODLUKU O ODABIRU**

**Naziv ponuditelja čija je ponuda odabrana za sklapanje ugovora o javnoj nabavi:**

INSAKO d.o.o.,

Puževa 11,

10000 Grad Zagreb,

Hrvatska

Cijena ponude (eur bez PDV-a): 26.670,60 eur

Ukupna cijena ponude (uključuje PDV): 33.338,25 eur

**Razlozi odabira, obilježja i prednosti odabrane ponude:**

Za odabranog ponuditelja ne postoje osnove za isključenje, ponuditelj je dokazao svoju sposobnost i druge uvjete propisane dokumentacijom o nabavi, te je njegova ponuda ekonomski najpovoljnija sukladno propisanim kriterijima za odabir ponude.

**Razlozi isključenja ponuditelja:**

Nije isključen ni jedan ponuditelj.

**Razlozi za odbijanje ponude:**

Nije odbijen ni jedan ponuditelj.

**Rok mirovanja:**

Rok mirovanja iznosi 10 dana od dana dostave Odluke o odabiru.

**Uputa o pravnom lijeku:**

Žalba se izjavljuje Državnoj komisiji za kontrolu postupaka javne nabave u pisanom obliku.

Žalba se dostavlja elektroničkim sredstvima komunikacije putem međusobno povezanih informacijskih sustava Državne komisije i EOJN RH (putem sustava e-Žalba). Žalba koja nije dostavljena na ovaj način odbacit će se.

Sustav e-Žalba bez odgode šalje obavijest o zaprimljenoj žalbi strankama žalbenog postupka u njihov siguran elektronički pretinac na poslužitelju EOJN RH te na njihovu adresu elektroničke pošte. Ako Državna komisija utvrdi da obavijest o zaprimljenoj žalbi nije poslana strankama žalbenog postupka sukladno prethodno navedenom, bez odgode će obavijestiti stranke žalbenog postupka o izjavljenoj žalbi.

EOJN RH se smatra poslužiteljem za potrebe sustava e-Žalba. Smatra se da je dostava Državnoj komisiji odnosno stranki žalbenog postupka obavljena na dan kada je žalba zaprimljena na poslužitelju EOJN RH. Smatra se da je žalba koja je predana putem sustava e-Žalba potpisana.

Ako tijekom roka za žalbu sustav e-Žalba na poslužitelju EOJN RH postane nedostupan, rok za žalbu iz članaka 406. do 414. Zakona o javnoj nabavi produžuje se za onoliko dana koliko je sustav e-Žalba bio nedostupan. Ako je sustav e-Žalba bio nedostupan samo zadnjeg dana roka za žalbu, rok za žalbu produžuje se do isteka prvog sljedećeg radnog dana.

Žalba se izjavljuje u roku od deset dana, i to od dana primitka odluke o odabiru u odnosu na postupak pregleda, ocjene i odabira ponuda.

Rok za žalbu u slučaju sklapanja izmjene ugovora tijekom njegova trajanja iz članaka 316. i 317. Zakona o javnoj nabavi iznosi 10 dana od objave obavijesti o izmjeni u odnosu na slučajeve i okolnosti koje opravdavaju izmjenu ugovora.

Žalitelj koji je propustio izjaviti žalbu u određenoj fazi otvorenog postupka javne nabave sukladno odredbi članka 406. stavak 1. Zakona o javnoj nabavi nema pravo na žalbu u kasnijoj fazi postupka za prethodnu fazu.

Žalba obvezno sadržava podatke navedene u članku 420., stavku 1. Zakona o javnoj nabavi.

KLASA: 406-02/24-01/02

UR.BROJ: 2158-41-01-24-14

Vladislavci,09. travnja 2024.

**Predsjednik**

**Općinskog vijeća**

Krunoslav Morović